Hogsmeade - Wikipedija

# Hogsmeade

### Izvor: Wikipedija

Harry Potter mjesto
Hogsmeade
Lokacija | Škotska
Stanari | Madam Rosmerta, Aberforth Dumbledore (ostali neimenovani stanovnici)
Prvo pojavljivanje | Harry Potter i Kamen mudraca (nije imenovan) Harry Potter i zatočenik Azkabana (pravo pojavljivanje)

Hogsmeade je imaginarno selo u Škotskoj koje se pojavljuje u romanima o Harry Potteru. To je jedino selo u Velikoj Britaniji u kojem žive samo čarobnjaci i nalazi se južno od Hogwartsa. Učenici treće godine smiju posjećivati selo ako imaju potpisani pristanak roditelja ili skrbnika.

Hogsmeade se nije "pojavljivao" u filmovima o Harry Potteru (osim tijekom dolaska Hogwarts Expressa na željezničku postaju) sve do izlaska Harry Pottera i Zatočenika Azkabana.

Upozorenje čitatelju: Slijedi tekst koji sadrži pojedinosti o radnji i/ili završetku ovog djela.

## [uredi] Tri metle

Tri metle jedna je od lokalnih gostionica. Poznat je po "pivoslacu" i lijepoj vlasnici Madame Rosmerti koja živi iznad gostionice. Ronu Weasleyu sviđa se Madame Rosmerta, ali on to poriče. Tri metle omiljena je gostionica učenika iz Hogwartsa koji se u njoj odmaraju zbog stresa u školi ili ispita.

## [uredi] Zonkov dućan psina

Zonkov dućan psina ima predmete za šale i tikove koji bi mogli "ispuniti čak i najluđe snove Freda i Georgea Weasleyja". Dućan je zatvoren u Harryju Potteru i Princu miješane krvi; mogući su razlozi zatvaranja Voldemortov ponovni uspon ili konkurencija novog Fredova i Georgeova dućana u Londonu. Blizanci su planirali kupiti dućan, ali su odustali nakon što je učenicima iz Hogwartsa zabranjeno posjećivati Hogsmeade.

## [uredi] Željeznička postaja u Hogsmeadeu

Na ovu željezničku postaju dolazi Hogwarts Express nakon polaska s King's Crossa.

## [uredi] Veprova glava

Veprova glava gostionica je koja privlači potpuno drukčije goste od onih koji zalaze u Tri melte. Sama je gostionica prljava, pod je prekriven slojevima prljavštine, a na prozorima ima toliko prljavštine da kroz njih jedva prolazi nešto danjeg svjetla. U prizemlju se nalazi samo jedna prostorija, ali na katu ima više soba. Harry je primijetio da prostorija zaudara po kozama i da je u gostionici neka vrsta mode sakrivanje lica. Učenicima je dopušteno posjećivati Veprovu glavu, ali im profesori savjetuju da ponesu svoje čaše. Pipničar je stariji čovjek, i zapravo je brat Albusa Dumbledorea, Aberforth.

## [uredi] Derviš i Banges

Dućan koji prodaje i popravlja magičnu opremu. Nalazi se na kraju glavne ulice.

## [uredi] Scrivenshaftova trgovina pera

Scrivenshaft je dućan koji prodaje pisaći pribor. Nalazi se u glavnoj ulici.

## [uredi] Otmjene večernje krpice za čarobnjake

Otmjene večernje krpice za čarobnjake prodaju odjeću. Još dva takva dućana postoje u Londonu i Parizu. Dućan je pun pomalo čudnih stvari, a čini se da se posebno specijalizirao za neobične čarape.

## [uredi] Čajana madame Puddifoot

Čajana se nalazi u maloj uličici blizu glavne ulice u Hogsmeadeu. To je omiljeno okupljalište sretno zaljubljenih učenika iz Hogwartsa. Dekori prelaze granicu dobrog ukusa, a Madame Pudifoot posebno pretjeruje s ukrasima na Valentinovo kada unajmljuje zlatne kerubine koji bacaju ružičaste konfete po parovima.

## [uredi] Medičarnica

Medičarnica je jedan od najpoznatijih čarobnjačkih dućana sltkišima na svijetu. Dućan prodaje različite čarobnjačke slatkiše i slastice - čokoladne žabe, lomna pera od sukanog šećera i sušene žohare, komade nugata, karamele, stotine vrsta čokolada i kugle šerbeta. U Medičarnici se mogu naći slatkiši "specijalnih efekata" - Drubelove gume za žvakanje, papreni vražičci, ledeni miševi i kreme od mentola.

Slatkiši iz Medičarnice mogu se kupiti i u Hogwarts Expressu na putu u Hogwarts i iz Hogwartsa.

Vlasnici dućana, Ambrosius Flume i njegova supruga, žive u stanu iznad dućana. U Hogwartsu postoji tajni prolaz koji vodi do podruma u Medičarnici i kojim se Harry služio kako bi došao do Hogsmeadea u HP3.

## [uredi] Poštanski ured

Poštanski je ured pun sova koje su označene bojama po tome koliko brzo mogu dostaviti pismo.

## [uredi] Vrištava daščara

  Glavni članak:Vrištava daščara

To je navodno kuća s najviše duhova u cijeloj Britaniji. Duhovi iz Hogwartsa izbjegavaju to mjesto. Fred i George Weasley, naravno, pokušali su ući, ali nisu uspjeli. Kad su James Potter i njegovi prijatelji bili u školi, Remus Lupin koristio je tu kuću tijekom svojih preobrazbi u vukodlaka kako ne bi ugrožavao druge učenike.

Dobavljeno iz "http://hr.wikipedia.org../../../h/o/g/Hogsmeade.html"

Kategorija: Mjesta u Harryju Potteru

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- English
- Español
- Français
- Italiano
- עברית
- Nederlands
- 日本語
- Polski
- Português
- Svenska